b'\n_START_ARTICLE_\nErardo de la Marca\n_START_SECTION_\n\xc5\xbdivljenjepis\n_START_PARAGRAPH_\nBil je tretji sin Roberta I. de la Marcka, ki je bil lord Sedana in Bouillona._NEWLINE_25. februarja 1506 je bil imenovan za princ-\xc5\xa1kofa Li\xc3\xa8ga; maja je prejel \xc5\xa1kofovsko posve\xc4\x8denje._NEWLINE_5. novembra 1507 je bil imenovan za \xc5\xa1kofa Chartresa in 28. marca 1520 za nad\xc5\xa1kofa Valencie; ustoli\xc4\x8den je bil 9. avgusta istega leta._NEWLINE_9. avgusta 1520 je bil povzdignjen v kardinala, na predlog Karla V., cesarja Svetega rimskega cesarstva nem\xc5\xa1ke narodnosti._NEWLINE_Leta 1525 je odstopil kot \xc5\xa1kof Chartresa._NEWLINE_Njegovo \xc5\xa1kofovanje v Li\xc3\xa8gu velja za obdobje najve\xc4\x8djega uspevanja te \xc5\xa1kofije, saj je dal obnoviti ali zgraditi \xc5\xa1tevilne zgradbe.'